Nancy Allen

**Nancy Anne Allen** (New York, 1950eko ekainaren 24a) estatubatuar aktorea da. Hirurogeita hamarreko eta laurogeiko hamarkadetan *Carrie* (1976), *Dressed to Kill* (1980) eta *Robocop* (1987) filmengatik egin zen ezagun.

## Biografia 
### Lehen urteak 
Nancy Allen Bronxen jaio zen eta bertan hazi zen. Hiru anai-arrebetan gazteena izan zen; bere aita, Eugene Allen, New Yorkeko poliziako tenientea izan zen, eta bere ama, Florence Allen, etxekoandrea zen.

Txikitatik erakutsi zuen Nancyk arte eszenikoekiko grina. Dantza klaseetan matrikulatu zen hasieran, lau urterekin. Ondoren, High School of Performing Arts-en izan zen, dantzari izateko asmoarekin, eta bertan beste arte eszeniko batzuekin harremana izan zuen. Horrela sartu zen geroago entretenimenduaren industrian nerabezaroan, telebistako modelatze eta komertzialekin.

### Ibilbidea 
Nancy Allenek 1973an egin zuen debuta aktore gisa, *The Last Detail* filmean.

1976an, Carrie filmean aritu zen, eta Brian De Palma zuzendaria ezagutu zuen bertan. Harekin ezkondu zen 1979an. Urte berean, Steven Spielbergen 1941eko filmean ere aritu zen. 1980an, Nancy Allenek, Michael Caine eta Angie Dickinsonekin batera, Brian De Palmak zuzendutako Dressed to Kill filma protagonizatu zuen, eta Urrezko Globorako izendatu zuten pelikula horretan egindako lanagatik.

.. 1981ean, Brian de Palmak zuzendutako Blow Out filmeko protagonista izan zen, John Travoltaren alboan. 1987an RoboCop filmean aritu zen Peter Wellerrekin batera. 1988an Poltergeist III filmeko protagonista izan zen Tom Skerritt, Heather O 'Rourke, Lara Flynn Boyle eta Zelda Rubinsteinekin batera. 1990ean RoboCop 2 filmean aritu zen eta 1993an RoboCop 3 filmean. 2008an Quality Time filmean aritu zen. 

Brian De Palmaren lau filmetan agertu da: Carrie (1976), *Home Movies* (1980), *Dressed to Kill* (1980) eta Blow Out (1981). John Travoltarekin batera bi filmetan aritu zen: *Carrie* (1976) eta *Blow Out* (1981).

### Bizitza pertsonala 
Brian De Palma zuzendariarekin ezkondu zen 1979an eta dibortziatu egin zen 1984an. Geroago, 1992an, Craig Schoemaker aktorearekin ezkondu zen eta 1994an dibortziatu egin zen. Azkenik, 1998an hirugarren aldiz ezkondu zen Randy Bailey izeneko gizon batekin, eta 2007an dibortziatu zen.

Jim Breuer komediantearen lehengusina eta Eugene Allen aktorearen iloba ere bada.

## Filmografia 
### Zinea 
* *Quality Time* (2008) .... Linda Savage
* *Circuit* (2001) .... Louise
* *Kiss Toledo Goodbye* (1999) .... Madge
* ''Children of the Corn 666: Isaac's Return* (1999) .... Rachel Colby
* *Secret of the Andes* (1999) .... Brenda Willings
* *Out of Sight* (1998) .... Midge
* *The Pass* (1998) .... Shirley Duprey
* *Against the Law* (1997) .... Maggie Hewitt
* *Dusting Cliff 7* (1996) .... Anna Bishop
* *The Man Who Wouldn't Die* (1994) .... Jessie Gallardo
* *Les patriotes* (1994) .... Catherine Pelman
* *Acting on Impulse* (1993) .... Cathy Thomas
* *RoboCop 3* (1993) .... Agente Anne Lewis
* *Memories of Murder* (1990) .... Alice
* *RoboCop 2* (1990) .... Agente Anne Lewis
* *Limit Up* (1989) .... Casey Falls
* *Poltergeist III* (1988) .... Patricia Wilson-Gardner
* *RoboCop* (1987) .... Oficial Anne Lewis
* *Sweet Revenge* (1987) .... Jillian Grey
* *The Gladiator* (1986) .... Susan Neville
* *Not for Publication* (1984) .... Lois
* *The Philadelphia Experiment* (1984) .... Allison Hayes
* *The Buddy System* (1984) .... Carrie
* *Strange Invaders* (1983) .... Betty Walker
* *Blow Out* (1981) .... Sally
* *Dressed to Kill* (1980) .... Liz Blake
* *Home Movies* (1980) .... Kristina
* *1941* (1979) .... Donna Stratton
* *I Wanna Hold Your Hand* (1978) .... Pam Mitchell
* *Carrie* (1976) .... Chris Hargensen
* *Forced Entry* (1975) .... Autoestopista
* *The Last Detail* (1973) .... Nancy
* *Money in My Pocket* (1962) .... Melissa Dillon

### Telebista 
* *Law &amp;amp; Order: Special Victims Unit* .... Carin Healy (atala "Escape", 2003)
* *The Division* .... Christine Ogden (atala: "Brave New World", 2002)
* *Judging Amy* .... Helen White (atala: "The Unforgiven", 2001)
* *JAG* .... Amanda Field (atala: "Promises", 2000)
* *The Commish* .... Gina Raposo (atala: "Brooklyn", 1995)
* *The Outer Limits* .... Rachel Rose (atlaa: "Valerie 23", 1995)
* *Touched by an Angel* .... Megan (atala: "An Unexpected Snow", 1994)
* *Faerie Tale Theatre* .... Princesa Elizabeth (atala: "The Princess and the Pea", 1984)
* *Another Life'' (1981) .... Paula James (1983-1984)

## Erreferentziak 
## Kanpo estekak